О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 436

от 19.01.2017 г.
За обособяване на временна зона за платено паркиране в гр.Перник, ЦГЧ за дните 27.01.2017г., 28.01.2017г. и 29.01.2017г. във връзка с необходимостта от създаване на организация по безопасност на движението  по време на провеждането на Фестивала на маскарадните игри „Сурва” в гр.Перник

На основание чл.21 ал.1, т.8, т.23 и ал.2, чл.20,вр. чл.17 ал.1 т.1 от ЗМСМА, чл. 8 ал.1 от ЗОС и съгласно чл.99 от ЗДвП
ОБЩИНСКИ СЪВЕТ РЕШИ:
.
         І.Определя временна зона за платено паркиране за автомобили до 2,5 т. за дните 27.01.2017г., 28.01.2017г. и 29.01.2017г. в гр.Перник, ЦГЧ в следните райони:

         1.УПИ VІІІ, кв.1 по плана на гр.Перник, ЦГЧ, отреден за имот №587 за паркинг, за часовия период от 08:00ч. до 18:00ч. на 27.01.2017г., 28.01.2017г. и 29.01.2017г.

         2.Част от квартал 1 по плана на гр.Перник, ЦГЧ при граници на имота  от север - УПИ VІІ, кв1, отредено за кино, жилищно строителство и обществено обслужване; от  юг -  ул. Струма; от запад – улица за часовия период от 08:00ч. до 18 :00ч. на 27.01.2017г., 28.01.2017г. и 29.01.2017г.
         3. Част от Улица „Университетска” в гр.Перник в обсега от кръстовището на улица „Св.Св.Кирил и Методий” и ул. „Г.С. Раковски” до кръстовището с ул. „Втора” с о.т.1298 – 9829 до о.т. 1912.
        4. Част от УПИ  ІV, кв.181 по плана на гр.Перник, кв. Проучване, представляваща паркинг към спортна зала „Борис Гюдеров”.

5. Дворното пространство на ПМГ“Христо Смирненски“ и ОУ     „Св. Ив. Рилски“.

6. Дворното пространство на VI СОУ „Св.Св. Кирил и Методий“.
      ІІ. Определя цената за платено паркиране в зоните по т.І в размер на 1,00лв. на час.

           Кметът на Община Перник да възложи събирането на таксите за платено паркиране да се осъществява от ОП „Пазари”, посредством издаването на квитанция, като Управителят на общинското предприятие да  издаде заповед, в която поименно да бъдат определени служителите на които са възложени правомощия по издаването на квитанции за платено паркиране в зоните по т.І.

    ІІІ. Кметът на Община Перник да организира поставянето на временни ограждения на зоните за платено паркиране  и информационни табели, на които са посочени условията за паркиране в зоната, размера на таксата и часовия период на действие на зоната.

Решението е прието на заседание на Общинския съвет, проведено на 19.01.2017г., Протокол № 1, т.21 от дневния ред и е подпечатано с официалния печат на Общинския съвет.

ПРЕДСЕДАТЕЛ:

